钦定古今图书集成/明伦汇编/官常典/第642卷 > 王濬
## 钦定古今图书集成/明伦汇编/官常典/第642卷 > 王濬

按《晋书》本传，“濬字士治，弘农湖人也。疏通亮达，恢廓
有大志。州郡辟河东从事，守令有不廉洁者，皆望风
自引而去。刺史燕国徐邈，有女才淑，择夫未嫁，邈乃
大会佐史，令女于内观之。女指濬告母，邈遂妻之。后
参征南军事羊祜深知待之。祜兄子暨白祜：‘濬为人
志大，奢侈不节，不可专任，宜有以裁之’。祜曰：‘濬有大
才，将欲济其所欲，必可用也’。”转车骑从事中郎，议者
谓祜可谓能举善焉。